Downloaded from YTS.MX
Official YIFY movies site: YTS.MX
Oh...
Tuhan!
Bandar ini direka sebagai wawasan masa depan Brazil.
Ia mahu memutuskan tradisi penjajahan Katolik berabad lamanya,
dan menggantikannya
dengan pandangan moden yang saksama dan adil.
Penguatnya adalah kepercayaan.
Bukan pada Tuhan, sebaliknya,
pada idea abstrak yang serupa,
iaitu kemajuan dan demokrasi.
Namun, waktu buat penggambaran di sini pada 2016,
krisis politik dan ekonomi
buat rakyat Brazil hilang keyakinan pada kuasa demokrasi.
Kita perlukan reformasi dan perubahan.
KONGRES KEBANGSAAN
Kita tak boleh hadapi empat kerajaan dalam masa empat tahun.
Brazil kini alami kemelesetan ekonomi paling teruk...
Dengan nama Jesus...
Ya Tuhan, aku percayakan semua ahli-ahli kongres di sini.
Kau gunakanlah para senator dan ahli kongres
untuk memuliakan keagungan-Mu,
dengan nama Jesus.
KOPERAL DACIOLO AHLI KONGRES DAN PASTOR
PENGAJIAN BIBLE UNTUK LELAKI
"Tuhanlah yang berdaulat atas kerajaan manusia."
Semua wakil di sini Tuhan yang pilih.
Amen.
- Siapa nama awak? - Ana Petra.
Saya gembira berjumpa kamu semua.
Hakikat yang kamu ada di sini, Tuhan yang tentukan.
Ya.
Rasanya, apa akan berlaku kepada demokrasi Brazil?
Kerajaan yang zalim pasti akan tumbang.
- Dengan nama Jesus. - Negara kita dalam fasa baru.
Mereka tak boleh hadam sebab perang ini bukan melawan manusia.
Ini perang rohani.
Jesus sudah tiba. Dengan nama Jesus.
Untuk kemenangan.
Bible ini untuk awak.
WASIAT BAHARU
Kebenaran ada di sini. Bacalah Wasiat Baharu.
Jangan mula dengan yang lama.
Mula dengan Matthew.
Ia menceritakan kisah Jesus Christ.
Dia Tuhan yang saya sembah. Demi kebesaran dan keagungan Jesus.
Tuhan yang dikasihi, dengan kehendak-Mu
segala yang baik, sempurna dan damai.
Kami menyeru dengan nama Jesus Christ...
Di balai perundangan yang jadi wadah suara rakyat,
manusia yang gubal undang-undang,
untuk kebaikan
dan keburukan.
Di bilik ini, Kongres menggubal antara perlembagaan termaju di dunia.
Mereka menyingkirkan dua presiden,
kemudian meluluskan dan menamatkan diktator tentera yang kejam.
Ada banyak kejayaan gemilang
dan kesilapan besar.
Namun, semua tindakan itu datang daripada kita.
Jadi, saya rasa amat hairan dengan apa yang berlaku di sini.
Saya menyaksikan rayuan lantang oleh mereka yang taat
supaya tampuk pemerintahan
diserahkan kepada kuasa lain.
Turunkanlah kerajaan-Mu
ke atas badan eksekutif, perundangan dan kehakiman.
Semoga kehendak-Mu yang baik, sempurna dan indah
bertapak dalam cabang-cabang Republik ini
untuk membersihkan negara kita
dan memastikan ia memenuhi rancangan ilahinya.
Waktu saya tiba di perhimpunan yang diadakan di depan Kongres Brazil,
saya sebenarnya tak faham apa saya saksikan.
Mari alu-alukan Pastor Silas Malafaia.
Kami mahu menegaskan
bahawa puak sayap kiri yang taasub takkan hancurkan Brazil!
Negara ini aman!
Kami dipanggil fundamentalis.
Benar.
Kami ada prinsip asas.
Kami menentang pengguguran bayi! Kami ada prinsip asas! Kami prokehidupan!
Kami menentang dadah diedarkan secara sah!
Kami ada prinsip asas!
- Tuhan dan Bapa kita. - Tuhan dan Bapa kita.
- Kami isytiharkan... - Kami isytiharkan...
- ...yang Brazil... - ...yang Brazil...
- ...milik... - ...milik...
- ...Tuhan kita... - ...Tuhan kita...
- ...Jesus, amen! - ...Jesus!
Apabila saya imbas kembali,
saya sedar yang mereka meramal.
Atau lebih tepat lagi, merancang masa depan negara.
Kenapa anda patut undi Bolsonaro sebagai presiden negara kita?
Saya nak jelaskan sesuatu.
Kita tak undi Tuhan, atau calon Tuhan.
Memang Bolsanoro ada kelemahan dan kekurangan.
Saya juga tak setuju sesetengah pendapatnya,
tapi mari timbang baik dan buruknya.
Bolsonaro ada kelebihan penting dalam situasi Brazil kini.
CAMPUR TANGAN
Kalau saya memerintah dan ada kuasa,
setiap rakyat akan ada senjata di rumah mereka.
Sejengkal tanah pun takkan diperuntukkan sebagai rizab pribumi atau quilombos.
Kita akan hujani penyokong Parti Pekerja dengan peluru.
Hakim Persekutuan Sérgio Moro baru saja arahkan
penahanan mantan presiden Luiz Inácio Lula da Silva.
Lula bekas ketua kesatuan yang jadi presiden Brazil.
Beliau bantu berpuluh juta warga Brazil keluar daripada kemiskinan.
Walaupun dibelenggu kes mahkamah,
Lula tetap calon kegemaran untuk pilihan raya presiden Oktober ini.
Tamat sudah permainan Lula, PT,
penyokong parti sayap kiri dan semua yang menyokong awak.
Saya penganut Kristian dan menurut John 8:32,
"Kau akan tahu kebenaran dan ia akan membebaskanmu."
Kita cipta model politik baru di Brazil dengan kebenaran.
Tiada lagi negara sekular!
- Ini negara Kristian! - Ya!
APOCALYPSE IN THE TROPICS
- Boleh saya masuk? - Ya.
Masuklah.
- Rumah bersepah. - Tidak.
Bible kata hanya Tuhan dapat menusuk sampai antara sendi dan sum-sum.
Tulangnya, jiwanya dan rohnya, bukan?
Minggu lepas terlintas di fikiran, saya nak bunuh diri tanpa anak saya lihat.
Apabila dia bangun, saya dah mati.
Ia bermain di fikiran saya.
Saya cuba bunuh diri beberapa kali.
Apabila kita kumpulkan semua doa kita, awak takkan rasa goyah.
Sebab apabila terasa lemah, kami ada di sini, berdoa.
Pedih di jiwa, namun kau belajar
Sakit dirasa, tapi kau mengajar
Setiap janji ada masa menanti
Tapi Tuhan isytihar kemenangan ini
Tenanglah jiwa
Supaya kau boleh lena
Sebelum rakam pastor di Brasília,
saya tak begitu tahu tentang pegangan evangelis.
Saya cuma tahu di bandar terpencil Brazil
yang tiada hospital atau jalan berturap,
pasti ada gereja gereja evangelis
yang menyediakan khidmat sosial, semangat komuniti dan tujuan hidup.
Awak menangis di rumah awak,
dan mengadu kepada Tuhan,
memberitahu Tuhan, setiap usaha awak,
mencari kerja dan tinggalkan resume,
dan diberi harapan apabila dipanggil temu duga, tapi tiada hasil.
Tuhan hantar saya ke sini untuk bersama kamu dan beritahu kamu
yang saya batalkan sumpahan.
Pendidikan sekular saya
tak membantu saya mentafsir tanda di sekeliling saya.
Berakhirlah dunia
Kiamat dah tiba Putus asa melanda...
Saya tahu apa itu Revolusi Rusia
dan formula untuk oksigen,
tapi tak tahu tentang Paul Hawari, John dari Patmos,
atau Empat Penunggang Kuda Kiamat.
Ia seolah-olah kami berkongsi Bumi yang sama,
tapi bercakap bahasa yang berbeza.
Jadi, akhirnya saya mula belajar Bible.
SIDANG TUHAN AMAN
Dalam 40 tahun ini, pengikut evangelis meningkat daripada 5%
kepada lebih 30% daripada populasi Brazil.
Apa yang sedang berlaku di sini
adalah antara perubahan agama terpantas dalam sejarah manusia.
Awak okey?
Perubahan di mana agama,
berdasarkan kepercayaan dan kemurahan hati pengikutnya,
serta dibentuk oleh beberapa pemimpin gereja
untuk jadi kuasa politik yang luar biasa.
BAB 1 PEMPENGARUH
SIDANG TUHAN KEJAYAAN BERSAMA CHRIST
KELAB ANTIFEMINIS
Kamu yang sedang belajar di sekolah dan kolej...
apa yang diajar tanpa rasa malu?
Itu Marxisme Budaya, aliran pemikiran Frankfurt.
Marxisme Budaya lancarkan perang ideologi terhadap agama.
Ia lebih ganas daripada yang anda fikir.
Perasan tak apabila kita membantah pengguguran bayi,
membantah perkahwinan sejenis
atau membantah dadah diedarkan secara sah,
kita yang akan diejek?
Itu kawalan pemikiran melalui kesopanan politik.
Anda nak jadi apa?
Anda mahu jadi biasa-biasa, atau mahu bawa perubahan?
Tolong berdiri.
Saya mahu jadi utusan Tuhan.
Saya berdoa agar saya jadi pembimbing kepada generasi
yang akan mengubah perjalanan sejarah.
Generasi yang akan mengubah bidang pendidikan,
hiburan, budaya, sains,
seni, keusahawanan, perdagangan,
cabang eksekutif, perundangan dan kehakiman.
Generasi pekerja yang berani.
Generasi yang akan mengubah dunia
melalui pembaharuan pemikiran!
Terkejut saya. Saya ingat anak saudara saya.
- Tidak. - Dia di dalam.
Ini Helena.
- Beritahu berapa umur kamu. - Lima.
- Lima! - Tunjukkan kita keluarga biasa.
KELUARGA KUAT
Bible kitab menakjubkan.
Ia mengajar saya jadi warga syurga dan Bumi.
Masalahnya ialah
selama bertahun-tahun, Gereja Evangelis...
Kamu tak berpeluang saksikannya seperti saya.
Pastor mengajar orang
yang mereka hanya warga syurga dan dunia tiada apa-apa untuk kita.
Mereka cuba mengajar tentang syurga.
Kita menderita di sini, kemudian ke syurga.
Apabila saya mula berdakwah
dan tunjuk yang kita juga warga Bumi seperti kata Jesus,
ia tak diterima.
Pastor bercakap tentang politik?
Pastor yang ada pendapat? Gila.
Isu pastor berani bersuara tentang politik baru bermula kira-kira 15 tahun lalu.
- 12? Tak lebih 15 tahun. - Tak lebih 15 tahun.
Ia bermula 15 tahun lalu.
Ini Pastor Silas Malafaia, bintang media.
Beliau muncul di TV setiap hari selama 30 tahun.
Kebelakangan ini, beliau turut menceburi politik.
Permainan demokrasi...
Saya bukan calon, saya pastor.
Tapi saya faham pengaruh. Sebab itu saya dipanggil.
Jadi, awak yang pilih calon?
Kenapa orang lain boleh mengajar fahaman Marx,
tapi saya tak boleh ajar ajaran Jesus?
Ini percanggahan antara mereka yang menyokong demokrasi sebenar.
Dalam dunia politik, Silas Malafaia lebih suka berada di belakang tabir.
Kita berdoa agar Tuhan merahmati Brazil.
Selama berdekad,
Malafaia menyokong beberapa calon presiden.
Pada 2002, Lula.
Namun, ia berantakan.
Cukup!
Cukup dengan PT!
Kemudian, calon sayap kanan, Serra dan Aecio Neves.
Namun begitu, mereka tak menang.
Bolsonaro menyokong nilai-nilai kekeluargaan.
Dia menentang perlakuan seksual terhadap kanak-kanak sekolah
seperti kemahuan golongan sayap kiri.
Kini, Bolsonaro boleh dikatakan
calon pilihan Malafaia.
Inspektor. Saya tak ditahan. Jangan risau.
Pertama kali saya rakam Bolsonaro,
dia ahli politik berhaluan kanan berpangkat rendah,
tapi sentiasa mencari perhatian.
Jangan risau, saya tak ditahan.
Tiada santo di sini.
Kalau cari santo, ini bukan tempatnya.
Mari pergi ke gereja.
Mungkin ada di sana.
Dia jadi terkenal dengan menyuarakan kebencian mendalam negara.
Kalau saya berkuasa, petani akan dapat senapang.
Peluru 7.62 cukup sebagai pengenalan untuk samseng MST.
Samseng cuma faham keganasan.
Demi meraih lebih banyak undi,
dia menerima agama isterinya
dan nama tengahnya,
Messiah.
Jesus anak Tuhan...
Dengan identiti nasionalis Kristian itu, dia berjaya jadi presiden.
Kamu kini tokoh awam.
Saya baptiskan kamu atas nama Bapa, Anak dan Roh Kudus.
BRAZIL PARTI SAYA
Bolsonaro!
SEBULAN SEBELUM PILIHAN RAYA
Jair Bolsonaro telah diserang petang tadi.
Dia ditikam di khalayak ramai.
Datanglah kerajaan-Mu...
Dia tetap hidup walaupun mati.
Dia ditakdirkan akan jadi presiden.
Dia dipilih Tuhan.
Saya pasti berjuta penganut Kristian mendoakan awak.
- Berjuta. - Ini satu keajaiban.
Tuhan rahmati awak. Ia keajaiban.
Saya bersama Magno, anak-anaknya. Semua ada di sini.
Keajaiban yang menyelamatkannya
memeterai penyatuan perajurit
dan pengikut agama yang menyokongnya.
Bukan golongan yang menentang nilai kekeluargaan
dan kesejahteraan negara yang memusnahkannya.
KORUP
Jair Bolsonaro dilantik sebagai presiden republik.
Pemerintahan diktator sudah kembali!
Disebabkan Bolsonaro!
JAIR PATUT BIASAKAN DIRI
Sila beri tepukan untuk Presiden Brazil.
TAHUN MENZAHIRKAN KEPERCAYAAN
DUA HARI SELEPAS PILIHAN RAYA
Legenda!
Saya tahu...
Saya tahu saya cuma setitis air
dalam lautan kemenangan Bolsonaro yang luas.
Tuhan pilih perkara gila
untuk kelirukan orang yang bijak.
Tuhan pilih yang lemah
untuk kelirukan yang kuat.
Kini, ia lebih mendalam.
Tuhan pilih yang hina, yang tak berharga,
yang keji, yang boleh dibuang,
yang tak wujud, yang tak penting,
untuk kelirukan yang ada,
supaya tiada insan boleh bermegah di hadapan-Nya.
Sebab itu Tuhan pilih awak.
SIDANG TUHAN KEJAYAAN BERSAMA CHRIST
"Tuhan pilih yang gila,
lemah, hina dan keji."
Dengan petikan Bible itu,
Malafia perkenalkan pemimpin jenis baru untuk Brazil.
Pemimpin yang tidak cekap itulah
yang membolehkannya menjadi alat Tuhan.
Brazil paling utama.
Tuhan paling unggul.
ISTANA ALVORADA
Bolsonaro masuk istana diiringi
pergerakan teokrasi yang sedang bangkit.
Dominionisme.
Ia teologi yang menuntut penganut Kristian mengawal setiap aspek masyarakat.
Dalam Wasiat Baharu,
simbol jahat Babylon duduk di atas tujuh gunung.
Bagi pendukung dominionisme,
ia merangkumi setiap sudut budaya, ekonomi dan kerajaan sebuah negara.
Kata mereka, penganut Kristian mesti merampasnya daripada kuasa jahat.
Satu demi satu.
Pilihan raya ini jadi permulaan kepada ramalan mereka sendiri.
Mereka mendaki ke puncak gunung yang paling tak stabil.
Puncak gunung politik.
BAB 2 TUHAN ZAMAN TAUN
Dalam Ezekiel, bab 14, ayat 21,
ada empat cara Tuhan menghakimi dunia.
Cara yang muncul pada 1 November 2019
telah menular ke seluruh dunia.
Ini petanda pertama kepulangan Jesus
dan pengakhiran dunia.
Jumlah kematian Brazil mengatasi China.
- Disebabkan koronavirus. - Habis? Maaf, apa saya boleh buat?
Saya Messias, tapi saya tak buat keajaiban.
Kenapa takut-takutkan orang?
Semua orang akan mati!
Saya ratapi mereka yang mati.
Namun hakikatnya, semua orang akan mati.
Jika mati di pedalaman, kita dimakan burung pemakan bangkai.
Bau semua orang sama.
Bau saya pun akan busuk sama macam awak.
Kerajaan tak boleh jaga semua orang.
Kami menyeru semua umat Tuhan,
semua penganut Kristian yang ingin berpuasa,
berpuasa untuk negara Brazil
supaya ada kedamaian dan kemakmuran di negara kita.
Terima kasih kepada semua
yang berpuasa demi masa depan Brazil.
- Jesus Christ ialah... - Tuhan!
Jesus Christ ialah Tuhan Brazil.
Mereka tak beli vaksin atau laksana langkah kesihatan.
Sebaliknya, mereka syorkan baca doa baru, buat janji baru
dan perbaharui ikatan suci
antara rakyat, pemimpin dan Tuhan.
Kami hadir untuk menunaikan kehendak Tuhan untuk Brazil.
Awak dipilih dan dilantik sebagai pemerintah negara ini.
Sekarang ini, saya menegaskan dengan nama Jesus
tiada lagi kematian disebabkan koronavirus di Brazil.
Dengan nama Tuhan, kami berada di Ceso Garcia Avenue
berdoa untuk anda pada pagi dan petang Sabtu
5 April, sehari sebelum Easter, dengan nama Jesus.
Dengan nama Jesus.
KAMI ADA TUHAN
Kami dah tak tahan.
Kami beri bantuan pernafasan manual sejak 8 pagi.
Seorang demi seorang mati.
Tiada anggaran ketibaan tangki oksigen ke sini.
JANUARI 2021
Semua orang nazak.
Saya minta belas kasihan.
Seluruh unit penjagaan kesihatan sudah kehabisan oksigen.
Tiada oksigen. Ramai sangat yang mati.
Mereka tak nak rawat ayah saya.
Dia nazak. Ini pengabaian. Mereka tak nak rawat dia.
Ayah nazak sebab tak diberi rawatan.
Mereka tak rawat.
Ayah saya akan mati sebab tak dirawat.
Melihatkan keadaan hospital,
saya rasa negara sudah lumpuh,
dan hanya Tuhan
boleh melindungi kita.
Hanya Tuhan.
Berilah kami rezeki hari ini.
Ampunilah dosa kami,
seperti kami ampuni mereka yang buat salah terhadap kami.
Jauhkan kami daripada godaan,
selamatkan kami daripada kejahatan.
- Semoga Tuhan tenangkan rohnya. - Mak tinggalkan saya. Mak!
7000,000 - ANGKA KEMATIAN COVID KEDUA TERTINGGI DI DUNIA
Pada mulanya,
saya tak faham bagaimana Jesus sama yang mengajar kasih sayang dan kemaafan
digunakan untuk mewajarkan kerajaan
yang langsung tiada empati.
Untuk memahaminya, saya perlu mula dari awal.
Atau lebih tepat lagi, di penghujungnya.
Buku terakhir Bible.
Kitab Wahyu.
Ia memperihalkan akhir zaman yang semakin hampir.
Pendosa akan dibakar di neraka,
dan yang terpilih akan diberikan kehidupan abadi dalam kerajaan Tuhan.
Ia kitab paling pelik dalam Wasiat Baharu
dan yang paling kontroversi.
Ia bukan cerita dan ajaran moral,
sebaliknya ia beri visi, mimpi dan mimpi ngeri
tentang Jesus turun ke Bumi
untuk tuntut bela atas kematian pengikutnya.
Christ yang digambarkan di sini
bukan penyelamat penuh belas dalam Gospel
tapi messiah
yang kembali dengan tentera samawinya
untuk memenangi pertempuran
yang menandakan akhir zaman
dan penciptaan dunia baru.
Kitab Wahyu
buku penting untuk pergerakan fundamentalis evangelis.
Di sini, perang membawa kepada keamanan,
perang membawa kepada kebebasan,
perang adalah kejahatan yang perlu untuk melawan kejahatan yang lebih besar.
BAB 3 PENGUASAAN
Silas.
Biadab betul. Dia ingat dia siapa?
Apa dia fikir?
Bawa tak betul, ada hati nak hon orang.
Kurang ajar. Dia patut belajar menunggang.
Saya dulu tunggang motosikal. Apa dia? Masih nak merungut?
Apa dia?
Dahlah tunggang motosikal tak tentu arah.
Nanti terbabas, baru tahu. Apa dia nak?
Dia tunjuk...
Pengawal akan sergah dia.
Tengok. Mereka akan tanya apa dia nak.
Orang ingat mereka boleh senang-senang pijak kepala pastor.
Jesus terbalikkan meja di rumah ibadat.
Orang tak tahu Bible.
Jesus ambil cemeti dan hukum orang yang rosakkan rumah ibadat.
Dia terbalikkan meja dan guna cemeti.
Jesus penuh kasih sayang tapi dia tegas.
Maaf kerana terpaksa cakap sesuatu.
Kebanyakan pastor kekal di gunung agama
yang kita perkatakan.
Tujuh gunung.
Agama, budaya, hiburan,
ekonomi, pendidikan, bukan?
Politik.
Mereka kekal di atas gunung agama
dan mengasingkan diri daripada apa yang berlaku, tapi saya tak begitu.
Saya ada satu lagi soalan. Macam mana kamu bertemu?
- Dia cantik, bukan? - Bagaimana bertemu?
- Kami... - Mari betulkan rambut.
Begini, ayah saya naib presiden gereja.
Ayahnya pula presiden. Saya pastor di gereja itu sekarang.
Semasa ambil alih gereja, selepas ayah mertua meninggal dunia.
saya tekad tak nak jadi sekadar pastor gereja kejiranan.
Saya nak bawa gereja ini ke peringkat kebangsaan.
Jadi, saya ubah falsafah dan pemikiran gereja
daripada jadi gereja kejiranan kepada gereja kebangsaan.
Waktu saya jadi pastor gereja, ada 15,000 jemaah.
Saya ambil alih lebih sepuluh tahun lalu.
Hari ini, ada lebih 100,000 jemaah.
Rancangan saya dialih suara kepada bahasa Inggeris di 120 negara.
Sekarang saya nak jemput anda untuk mengenali operasi kami.
Khas untuk penonton rancangan ini.
80% daripada jualan produk
digunakan untuk rancangan ini.
Empayar Silas Malafaia berkembang
melalui gabungan syarikat penerbitannya
dan gereja bapa mertuanya,
serta didorong perkembangan ekonomi Brazil.
Pusat Gospel. Saya Cindy. Boleh saya bantu?
Bible akan bawa anda ke tahap kuasa dan kemenangan baru dalam hidup.
Golongan kelas menengah baru bawa lebih banyak wang ke gereja evangelis.
Para pastor yang kini usahawan,
pempengaruh
dan pemilik empayar media,
mula libatkan diri dalam perang budaya.
Apabila anak-anak takut tidur kerana mereka takut...
Secara terbuka meminta pengikut
bantu letak orang Kristian dalam jawatan tinggi.
Hari ini kami perkenalkan Senator Marcelo Crivella.
Jangan main-main dengan undi anda untuk ahli kongres negeri dan persekutuan.
Malaikat syurga takkan turun untuk mengubah undang-undang.
Kita berada di Bumi untuk lakukan perubahan.
Kita bina sejarah negara kita! Kita tak boleh terus berdiam.
Mahkamah Agung Persekutuan
musnahkan Perlembagaan!
BANTAHAN TERHADAP PELABELAN HOMOFOBIA SEBAGAI JENAYAH
Jika pastor atau paderi buka Bible
dan berkhutbah tentang amalan homoseksual,
ia dianggap gangguan falsafah.
Bible akan jadi homofobia!
Seribu kali tidak!
Pengikut evangelis
dan penganut Katolik...
Kitalah majoriti di negara ini!
Gereja yang bersatu takkan dikalahkan!
Tengok nama pesawat itu.
RAHMAT TUHAN
Media kata pesawat yang saya beli berharga 12 juta dolar.
Harganya 1.4 juta dolar dan sekarang nilainya 800 ribu dolar.
Nilai pesawat turun.
Apa agenda hari ini dengan presiden?
Kami akan bersembang.
Bercakap.
Dia suka bercakap dengan saya.
Saya berterus terang dengannya.
Saya tak jumpa presiden untuk ampu dia.
Saya soal, saya cakap.
Saya beritahu apa saya tak setuju. Saya tak jumpa dia untuk puji-puji dia.
Tidak.
Awak akan bincang pelantikan André Mendonça ke Mahkamah Agung?
Semasa ucapan kempen Bolsonaro dulu,
dia kata dia perlukan seorang evangelis di Mahkamah Agung.
Saya tak tahu jika presiden akan ambil risiko,
walaupun semua pihak menekan
untuk tunaikan janji,
sebab dia akan bermasalah nanti dalam dunia evangelis.
Pastor Silas Malafaia.
Dia dengan saya. Okey?
Kereta belakang dengan tuan?
Ya, kereta belakang dengan saya.
Mudah masuk, nampak?
Kacang.
Kita buka topenglah. Pakai buat apa?
- Pakailah dengan orang lain. - Apa khabar, Tuan Presiden?
- Dah kena? - Apa?
- Dah kena? - Dah.
Saya pun. Kami pernah kena.
Apa khabar?
Waktu perkahwinannya, kami tunggu pengantin perempuan.
Saya kendalikan majlis kahwinnya. Saya nak cerita.
Kami di bilik dan dia jumpa saya. Kami kawan.
- Presiden... - Kawan selama 11 tahun.
Ya, dia cakap,
"Malafaia,
saya nak bertanding jadi presiden."
Saya jawab, "Awak dah gila? Presiden apa?"
Dia kata, "Kita perlu ubah negara ini, jika tak, sayap kiri akan musnahkannya."
Saya fikir dia gila.
- Gila. - Masa itu 2009?
- Saya tak ingat... - Majlis kahwin awaklah!
Tahun itu tahun 2009.
Hakim Mahkamah Agung evangelis datang?
Ya. Itu komitmennya. Dia mestilah evangelis.
Ramai datang bawa resume gempak,
tapi syarat pertama, dia mestilah pengikut evangelis.
Orang itu perlukan pengetahuan undang-undang untuk buat kerja itu.
Tapi jangan lupa, ada langkah penting untuk capai Mahkamah Agung.
Ia dipanggil Senat Persekutuan.
Mereka perlu diluluskan oleh Senat Persekutuan.
- Selamat petang. - Saya tak lama.
Bagaimana penerimaan mereka? Awak akan diluluskan?
Pelantikan pastor evangelis ke Mahkamah Agung
akan membuka jalan ke arah pembentukan negara Kristian.
Berapa kabinet awak lawat hari ini?
- Saya rasa 60. - 60?
Tapi André Mendonca berdepan tentangan daripada Senat.
Bolsonaro kata kepada saya, "Malafaia,
ia semakin teruk.
Ia takkan berhasil.
André akan kalah."
Saya kata,
"Orang yang mungkir janji
ialah awak.
Ingat, saya takkan bantu
sebab bukan saya mahupun kepimpinan evangelis yang mahukannya.
Saya akan beritahu dunia evangelis yang awak tak boleh dipercayai.
Apa awak perlu buat? Buat kenyataan yang dia calon awak.
Suruh anak awak bisik ke telinga senator
yang awak takkan putus asa."
Itu dia. Itu saja isunya.
"Okey, Malafaia."
Dia buat begitu?
Dia buat kenyataan.
Bagaimana awak beri tekanan kepada senator?
Setiap senator yang ada pengaruh besar, pasti akan kejar undi evangelis.
Kami merangkumi 30%.
Jika ada pilihan raya dan pemimpin evangelis kata,
"Jangan undi dia. Dia menentang kita." Dengan hujah, bukan hanya penipuan.
"Agak teruk, bukan? Tapi terpulanglah, kawan.
Saya akan ingat perbuatan awak kepada dunia evangelis, pilihan raya seterusnya.
Awak tanggung. Silakan. Tapi saya takkan berlembut."
AHLI KONGRES DAN PRESIDEN KOKUS EVANGELIS
Pada tahun 2002, ada dua setengah baris seperti ini.
- Lebih kurang 50. - Berapa ramai kokus evangelis?
Ada 142 hari ini, jadi kita...
satu...
Sembilan barisan ini.
Ada satu, dua, tiga, empat, lima, enam, tujuh,
lapan dan sembilan baris.
Banyak berubah.
Ia perubahan yang luar biasa.
Atas jasa sayap kiri.
- Jasa mereka. - Ya?
Sudah tentu.
Semakin mereka mencabar kami, semakin kami berkembang.
Oh, Tuhan. Ayuh.
HARI PENDENGARAN PENCALONAN
Kita perlukan ahli kongres dalam sesi Bilik Senat.
Semua ahli kongres di depan yang boleh, pergi ke Senat
sebab undian dah nak mula, okey?
Keadaan berubah, tapi bukan sebab pentadbiran.
Ia berlaku disebabkan desakan evangelis yang telah menekan Senat.
Semua undian telah dikira.
Oleh itu, saya isytiharkan undian ditutup.
Saya mohon Sekretariat Agung paparkan keputusan.
Seramai 47 senator undi "Ya..."
Menteri!
- Syukur kepada Tuhan! - Syukur kepada Tuhan!
WANITA PERTAMA
- Syukur kepada Tuhan! - Syukur kepada Tuhan!
Segala puji bagi Tuhan!
Tuhan! Tuhan di syurga!
Berkatilah kami, Tuhan!
- Syukur kepada Tuhan! - Hallelujah!
- Kami mahu, pada masa ini... - Kami mahu, pada masa ini...
- ...menyetujui... - ...menyetujui...
- ...André Mendonca... - ...André Mendonca...
- ...jadi alat Tuhan... - ...jadi alat Tuhan...
- ...ke Mahkamah Persekutuan. - ...ke Mahkamah Persekutuan.
- Kami isytiharkan... - Kami isytiharkan...
- ...Brazil... - ...Brazil...
- ...milik... - ...milik...
- ...Jesus Christ. - ...Jesus Christ.
- Amen! - Amen!
BAB 4 GENESIS
CAROLINA UTARA, AMERIKA SYARIKAT
Apa yang tak kena dengan dunia?
Apa punca, apabila gabungkan segala benda jahat
menghasilkan perang dan ketegangan sosial?
EVANGELIS
Jesus kata, semua ini datang daripada diri manusia.
Inilah pertembungan hebat antara Komunisme dan Kristian.
Karl Marx lihat masalah dunia dan berkata, "Ada sesuatu yang tak kena."
Karl Marx kata masalah dunia bersifat sosial.
Dia kata, "Jika kita selesaikan masalah sosial dunia,
manusia pasti akan bahagia.
Kita boleh bina utopia di Bumi, syurga di Bumi."
Tapi Jesus kata, "Kamu salah!
Masalahnya bukan ketidakadilan sosial, seteruk mana pun ia.
Ada sesuatu lebih mendalam."
Dia kata masalah kita datang dari dalam.
Dia memanggilnya D-O-S-A. Dosa.
Tiada daya nyata dapat menggerakkan ekonomi Brazil
dalam beberapa dekad ini sehebat hantu.
Hantu komunisme.
Apabila ibu kota baru sudah siap sedia menempatkan demokrasi,
demokrasi telah dihalau.
Kedudukan terpencil Brasília di tengah negara
ternyata sangat ideal untuk pembentukan pemerintahan diktator tentera.
Ketakutan terhadap hantu itu
digunakan sebagai alasan.
PASTIKAN BANDAR ANDA BERSIH
DENGAN MEMBUNUH SATU KOMUNIS SEHARI, MAC
Aku percaya Tuhan...
Namun begitu, di ladang dan bandar,
satu fahaman bahaya menular daripada mulut paderi dan pastor.
Mereka kata yang miskin jadi miskin bukan sebab takdir,
atau dosa mereka,
tapi sebab sistem yang diwujudkan untuk biar mereka kekal miskin,
untuk jaga hak keistimewaan segelintir orang.
Tuhan, Bapa kami,
kenyangkan yang lapar,
tanamkan rasa laparkan keadilan,
dan kehendak-Mu kepada anak-anak-Mu di Bumi.
Kita perlukan keadilan sosial.
Untuk mencapainya,
kita mesti bangkitkan pekerja itu sendiri.
Gerakan Amerika Latin ini,
Teologi Pembebasan,
menekankan Jesus yang pengasih
yang mencabar struktur kuasa sedia ada.
Jika beri roti kepada orang miskin,
orang lapar, mereka kata saya santo.
Jika saya tanya kenapa dia lapar, mereka kata saya komunis.
Penasihat Keselamatan Negara AS,
Henry Kissinger,
beri amaran kepada Presiden Nixon
bahawa Gereja Katolik bukan lagi sekutu yang boleh dipercayai.
MEMORANDUM UNTUK PRESIDEN KAJIAN CIA KE ATAS GEREJA DI LATIN AMERIKA
Ketika Perang Dingin,
arus Kristian Amerika
bergerak ke arah bertentangan di Amerika Syarikat.
Ini terserlah semasa Sarapan Doa Kebangsaan.
Di sana, pengkhutbah televisyen dan pelobi evangelis
berjumpa presiden dan anggota kabinet
untuk beramah mesra dan berpegangan tangan.
Mereka taasub dengan hantu.
Jadi, mereka bincangkan Amerika Selatan.
Kami jumpa dokumen yang menunjukkan kumpulan pelobi,
dikenali sebagai Keluarga menaja kelas Bahasa Inggeris
yang diajar oleh mubaligh kepada ahli kongres Brazil,
dengan matlamat mempengaruhi mereka menerima Christ dan kapitalisme.
Beribu mubaligh membanjiri kawasan tropika.
3,000 MUBALIGH ASING 60,000 PASTOR BRAZIL
PAUS JOHN PAUL II
Vatican bertindak mendiamkan Teologi Pembebasan.
PADERI TEOLOGI PEMBEBASAN
Brasília juga mula anjurkan sarapan doa kebangsaannya sendiri
yang menyatukan evangelis
dan pemerintahan diktator tentera selama dua dekad.
Sukar untuk mengukur kesan serangan ini.
Namun, yang pasti,
Brazil jadi tempat menguji kapitalisme kejam
dan ketaksamaan sosial melampau,
supaya berjuta orang mencari harapan melalui ajaran evangelis.
Pertumbuhan pesat fahaman ini paling ketara di perhimpunan beramai-ramai
yang dianjurkan oleh lelaki dikenali sebagai Paus Protestan,
Billy Graham,
sebagai sebahagian daripada kempen antikomunisnya.
Ini semestinya perhimpunan paling ramai
untuk mendengar Gospel di Utara atau Selatan Amerika,
dan antara yang terbesar dalam sejarah dunia.
Berjuta penganut Kristian di seluruh dunia berdoa untuk saat ini.
Semoga Tuhan berkati Brazil.
Tuhan berkati Brazil!
UNDI
DAFTAR DAN UNDI
SETAHUN SELEPAS KEMENANGAN BOLSONARO
Apa khabar?
POLIS PERSEKUTUAN, CURITIBA
Tuan Presiden, sila uji mikrofon.
- Dah berapa hari saya di sini? - 571 hari?
Saya kira setahun dan enam bulan.
Sila perkenalkan diri.
Saya Luiz Inácio Lula da Silva,
mantan Presiden Brazil.
Saya ditahan polis di sini selama 571 hari
dan saya ditahan
untuk menghalang saya daripada dilantik sebagai presiden.
Sebab itu saya dianggap tahanan politik
dan saya di sini untuk buktikan
mereka yang menuduh saya sebenarnya penipu
dan merekalah yang bina rangkaian jenayah sebenar
untuk merampas kuasa di negara ini
melalui pemecatan Dilma dan penahanan saya.
Jesus tahu sebelum Freud
apa yang disorok akan terserlah
dan yang terlindung akan diketahui.
Dalam drama politik Brazil,
yang dipendam selalunya akan timbul melalui mesej yang dibocorkan.
Kali ini, ia berkaitan siasatan skim rasuah besar
semasa pentadbiran parti Lula.
Mesej yang dibocorkan oleh penggodam
mendedahkan hakim ini,
yang mengetuai siasatan tersebut,
bersekongkol dengan pendakwa raya ini
untuk mensabitkan Lula atas tuduhan rasuah,
dengan sengaja menyingkirkan calon pilihan daripada perlumbaan presiden 2018.
Hakim itu kemudian dilantik sebagai Menteri Kehakiman Bolsonaro.
Lula bebas!
Selepas mesej-mesej itu terbongkar,
Lula dibebaskan oleh Mahkamah Agung.
Waktu dia di penjara,
separuh rakyat negara merasakan hak mengundi calon mereka telah dirampas,
sementara separuh lagi merasakan hukuman itu wajar.
Setelah Lula dibebaskan, kegembiraan dan kebencian bertukar pihak.
Kenangan tempohnya sebagai presiden,
ketika berjuta orang diangkat keluar daripada kemiskinan
melancarkan perlumbaan presiden seterusnya lebih awal
dan meletakkannya di hadapan setiap tinjauan.
Macam mana dia boleh pimpin PT dari penjara?
Awak nak saya percaya yang dia,
waktu dia jadi presiden, tak ada kaitan dengan rasuah?
Mengarut. Biar saya ambil kopi.
Mengarut. Itu penyalahgunaan kuasa.
Nampak sangat menteri-menteri nak tunjuk ego.
Apa akan berlaku pada 2022?
Dia akan kalah. Tahu kenapa?
Naya dia dalam dunia evangelis. Percayalah cakap saya.
Kami merangkumi lebih 30% daripada jumlah penduduk.
Dia tak boleh menang.
"Pastor, saya pasti Lula takkan jadi presiden semula.
Tuhan akan buat sesuatu yang akan ubah sejarah negara, tunggulah."
"Semoga aman. Tuhan merahmati."
"Semoga pemimpin lain turut bersuara."
"Lula tentu dipenjarakan jika dia tak sogok Hakim Mahkamah Agung."
Tengok. Ada lebih seribu.
- Ayuh, legenda! - Legenda!
Lula dibebaskan dari penjara
dan dibolehkan jadi calon presiden dengan cara kotor.
Mereka perlu buktikan perjalanan pilihan raya bersih.
Jika tidak, mereka akan hadapi masalah tahun depan.
Saya akan serah jawatan presiden
kepada orang yang kalahkan saya, tapi ia mesti adil.
Bukan cara kotor.
Bolsonaro menyatakan
yang dia akan mencabar sebarang keputusan pilihan raya
yang tak memihaknya.
Saya yakin dia sedar akan anasir hitam yang dia bangkitkan
apabila dia mula mempersoalkan sistem undian negara.
Itu langkah pertama dalam mana-mana buku panduan membunuh demokrasi.
HAKIM MAHKAMAH AGUNG PERSEKUTUAN
Kita tak boleh benarkan serangan terhadap demokrasi,
kehancuran demokrasi.
Kebebasan bersuara bukan kebebasan untuk bertindak ganas.
Demokrasi bukan anarki.
Kalau tidak, tak wujudlah Perlembagaan.
Hakim Mahkamah Agung, Alexandre de Moraes,
mengancam membatalkan kelayakan Bolsonaro untuk dilantik semula
dengan memasukkan Bolsonaro dalam siasatan menyebarkan berita palsu.
Perang diisytiharkan.
Kebebasan bersuara tak bermakna saya mesti betul.
Ia hak untuk bersuara, beri pendapat,
walau sekarut mana pun pendapat itu.
Seperti Donald Trump yang selamba cakap merepek.
Saya ke Amerika untuk rasmikan gereja.
Dia beritahu saya,
"Pada hari pertama saya
sebagai presiden,
saya akan halang golongan transgender sertai tentera.
Itu kebebasan bersuara.
Nak cakap? Silakan.
Rakyat yang akan menilai.
Saya cuma nak tunjuk apa itu demokrasi.
Ia hak untuk berkata apa saja, tapi orang ramai yang putuskan.
"Saya tak nak dia sebab saya tak sokong hal ini."
Itulah demokrasi.
Tapi ia bukan sekadar kehendak majoriti.
Ia lindungi minoriti juga.
Demokrasi ialah kehendak majoriti.
Saya tak ada niat nak langgar peraturan untuk persoal pihak berkuasa,
tapi saya percaya masa itu akan tiba.
Jika penduduk São Paulo fikir saya patut pergi Paulista Avenue
dalam dua atau tiga Ahad, saya senang hati pergi.
Itu satu lagi mesej kepada mereka yang berani
membelakangkan Perlembagaan kita.
Tuhan, kami berterima kasih atas nyawa presiden
dan minta rahmat-Mu...
Kenangan pahit era diktator tentera
membolehkan Bolsonaro bercakap secara tersirat.
Kereta kebal tak pernah dibawa lalu depan
Dataran Kementerian sejak negara kembali berdemokrasi.
Semua orang faham maksud tersiratnya.
Angkatan tentera boleh bertindak bagi pihak dirinya,
atau menghalang terus pilihan raya.
Jika mereka percaya orang ramai membenarkannya.
Tentera, selamatkan Brazil!
RAKYAT + TENTERA + BOLSONARO SELAMATKAN BRAZIL
HAPUSKAN MAHKAMAH AGUNG 10 KEM IBU PEJABAT BRASÍLIA
SEMUA KUASA DATANGNYA DARIPADA RAKYAT
Jadi, Bolsonaro menyeru penyokongnya berhimpun...
7 SEPTEMBER 2021 HARI KEMERDEKAAN
...perhimpunan rohani untuk melancarkan pemberontakan terhadap undang-undang.
Peningkatan retorik ini berlaku sekitar waktu tinjauan menunjukkan
Bolsonaro di tahap terendah dalam penggalnya.
Lula mendahului
dalam semua senario perlumbaan pilihan raya presiden.
Melawan penindas
adalah ibadah kepada Tuhan!
Hakim Mahkamah Agung penjenayah.
Mereka patut dipenjarakan
atau dipancung.
Tuhan kata pada akhir zaman
akan ada perang, wabak dan kebuluran.
Ini mungkin petanda awal kepulangan Jesus.
- Demi maruah kita! - Demi maruah kita!
- Demi Tuhan kita! - Demi Tuhan kita!
Menuju kemerdekaan baru Brazil!
Tengok, semua! Di langit!
- Kebebasan! - Lihat siapa sampai.
Lihat di atas sana, semua!
Presiden kita, Jair Messias Bolsonaro dah tiba!
Bukan seorang diktator bertoga
yang akan gulingkan presiden yang rakyat pilih.
Tuhan akan jatuhkan mereka!
Marilah kita menuju kemajuan dan kehidupan yang diberkati!
Tuhan rahmati kamu semua!
Legenda!
Tuhan tak pernah beritahu Israel,
"Duduk rumah, Aku akan lawan bagi pihak kamu."
Dia selalu kata,
"Pergilah lawan, Aku bersamamu."
Mari lihat rakaman ini sekali lagi.
Bolsonaro pandang Malafaia meminta restu.
Malafaia macam tahu apa presiden akan cakap.
"Pergilah lawan, Aku bersamamu."
Kita tak boleh terima orang
yang nak memaksa ikut kehendak mereka.
Masa dah tiba untuk beritahu mereka
yang mulai sekarang, segalanya akan berubah.
Nyah, Alexandre de Moraes!
Berhenti jadi celaka!
Presiden ini takkan menurut apa saja keputusan
oleh En. Alexandre de Moraes!
Kami setuju!
BAB 5 PERANG SUCI
Selama berabad-abad umat Kristian menantikan kepulangan Jesus,
tafsiran mereka tentang kiamat turut berubah.
Pada abad ke-19, ramai percaya Jesus akan kembali
hanya selepas seribu tahun keamanan.
Jadi, lebih ramai yang berusaha mengurangkan penderitaan manusia,
lebih cepat kepulangannya.
Namun begitu, pada 1827,
pastor muda dari Ireland,
John Nelson Darby,
menggoncang pemikiran lama itu.
Saya tak sangka impaknya yang mendalam pada politik Brazil.
Darby dipengaruhi Zaman Pencerahan
dan membaca Kitab Wahyu dengan cara yang amat berbeza,
dengan menggunakan logik dan memahaminya secara harfiah.
Dia merasakan amat wajar sekali
jika dunia yang ini berdepan kemurkaan terakhir Tuhan.
Keadaan akan terus meruncing
hingga kiamat tiba.
Jadi, tiada sebab untuk mengharapkan dan menggalakkan keamanan.
Ajarannya menyemarakkan pemikiran evangelis,
lalu melahirkan gerakan fundamentalis
yang percaya semakin teruk keadaan di Bumi,
semakin cepat Jesus akan kembali.
Namun begitu, Kitab Wahyu,
yang mencetuskan visi Darby,
hanya satu daripada buku yang bercakap tentang kiamat.
Buku-buku lain tentang kiamat yang dibakar dan ditanam itu
tak sebut tentang penghakiman akhir
yang mana pembidaah merana di neraka,
tapi tentang kasih sayang Tuhan yang tiada penghujung dan untuk semua.
SEPTEMBER 2022 EMPAT MINGGU SEBELUM PILIHAN RAYA
Semasa pilihan raya lalu, Bolsonaro adalah orang luar,
calon tak dijangka menang dan utusan Tuhan.
Namun, dalam pilihan raya ini,
dia tampilkan persona baru,
seseorang yang memiliki kuasa, kuasa Tuhan.
Presiden republik kita
diletakkan di sini oleh Tuhan.
Parti kegelapan takkan kembali.
Mari kita angkat tangan
untuk merahmati Jair Messias Bolsonaro.
Ketika sayap kiri pasrah dengan cadangan reformasi sosial kecil
dalam sistem kapitalis yang pincang,
sayap kanan tampil dengan pendekatan yang jauh lebih agresif.
Ia menjelmakan sejenis kegilaan revolusi,
mengesahkan keagungan Tuhan
dan perang suci.
Legenda!
Gereja saja yang mampu tempuh peperangan ini.
Ini perang kita.
Ini perang anda.
Ini proses spiritual.
PASTOR DAN SENATOR
Kita melawan kegelapan,
jadi jangan sangka
ia takkan melawan jika dicabar.
33 juta orang tiada makanan!
105 juta orang hidup dalam krisis makanan!
Syaitan dianggap Tuhan.
Orang jujur dianggap iblis.
Sebab ada orang yang tak anggap gereja
sebagai tempat mengejar iman atau kerohanian
dan mereka guna gereja sebagai pentas politik.
Saya, Luiz Inácio Lula da Silva,
mempertahankan negara sekular.
Saya katakan semua ini dengan rasa tenang sebagai orang
yang percayakan Tuhan.
Kalau saya nak cakap dengan Tuhan,
saya tak perlukan paderi atau pastor.
Saya boleh sendirian di bilik dan cakap dengan Tuhan
selama mana yang saya mahu tanpa perlukan sesiapa sebagai perantara.
Bersihkan mulut awak yang bau arak dan jangan nak merepek.
Siapa kata pastor dan paderi perantara Tuhan dan manusia?
Perantara Tuhan dan manusia ialah Jesus Christ, 1 Timothy 2:5.
Tuhan, selamatkan kami daripada lelaki yang tiada pegangan moral!
Tuhan rahmati anda dan Brazil.
CAKAP MALAFAIA
- Dah nak mula. - Okey.
Tiga, dua...
PASTOR EVANGELIS
Pastor Silas Malafaia telah...
Kamu semua tahu, selain jadi figura kontroversi,
dia juga barah kepada Gospel.
Kenapa?
Sebab dia bertindak agresif terhadap orang,
sikap penuh kebenciannya itu,
serta cubaannya menganiaya, menyekat dan mendiamkan mereka...
Apabila individu bukan evangelis lihat sikap begitu,
mereka akan fikir semua pemimpin evangelis begitu.
Biar saya carikan.
Saya pendakwah Gospel selama 25 tahun.
Tiba-tiba saya dapat tahu, negara demokrasi,
institusi tempat saya berbakti selama 25 tahun
hantar surat memecat saya atas sebab pendirian politik.
Kenapa semua orang nak undi evangelis?
Bolsonarisme, secara tak langsung, dah jadikan gereja hak mereka.
Sama ada kita menang pilihan raya atau negara diperintah diktator.
Kita perlu cakap apa mereka nak dengar supaya mereka undi Lula.
Lupakan, "Kita tak boleh biar Lula itu ini."
Kita perlu baiki imej dia.
Dia, dengan muka kacak.
Tunjuk, "Saya bersama Presiden Lula.
Saya pastor."
"Tuhan berkati" dalam bahasa pelik yang Michelle guna, siap!
Mungkin. Ia berhasil.
"Aku tak tahu apa, sayap kiri gila, pemabuk!"
Kemudian kita masuk, "Presiden Lula, Jesus sayang pemabuk.
- Jesus..." - Tepat sekali.
- "Presiden Lula, Jesus..." - Jesus mengasihi hal bersifat seksual.
- LGBTQIA+. - "Perjuangan LGBTQIA+."
"Jesus yang saya tahu, Presiden Lula, bukan Jesus Malafaia."
- Tahu apa isunya? - Tepat sekali.
"Bukan Jesus yang disebut Bolsonaro.
Brazil akan kembali menyayangi Jesus
waktu pemerintahanmu."
Helo, Lula!
2 OKTOBER 2022 PUSINGAN PERTAMA PILIHAN RAYA
Sebanyak 30% kertas undi telah dikira.
Jair Bolsonaro mendahului dengan 51%.
Lula pula dapat 48.94%.
Legenda!
Dalam pusingan pertama,
kem Bolsonaro melangkaui segala jangkaan.
Ia berjaya memaksa pusingan kedua menentang Lula...
Tengok senator...
...dan mengubah komposisi Kongres jauh ke kanan
hinggakan pentadbiran Bolsonaro tak dapat banyak tentangan.
Bagaimana agaknya
rupa teokrasi negara?
Dalam draf-draf awal Brasília,
mereka rancang letak gereja di sebelah istana presiden,
seperti di bandar-bandar kolonial Brazil lain.
Kemudian, mereka putuskan untuk memadamnya,
dan yang tinggal di dataran utama cuma tiga cabang kuasa.
Setiap satu tersusun di penjuru segi tiga seragam
mewakili kesetaraan dan keseimbangan.
Pemisahan antara gereja dan negara,
antara awam dan swasta,
membolehkan Brasília, meskipun penuh percanggahan...
menjadi impian masa depan.
Harapan utopia yang belum terungkap.
Kenapa Bolsonaro mengatasi tuan dalam beberapa bulan terakhir ini
dalam kalangan pengundi evangelis.
Saya rasa dia giat berusaha tak seperti orang lain sebelum ini.
Ada pastor yang ancam orang yang tak undi Bolsonaro.
Guna pistol di gereja.
Baru-baru ini, tembakan dilepaskan di gereja.
Keadaan jadi ganas. Ada banyak tekanan.
Apa yang dorong orang mengikuti ajaran evangelis?
Saya suka bercerita
sejak jadi ketua kesatuan.
Seorang pekerja
yang tidak bekerja,
pergi kesatuan dan kesatuan asyik cakap,
"Kita pekerja kilang perlu bersatu.
Selepas bersatu, kita perlu mogok,
kita perlu lawan, kita perlu protes,
disebabkan kapitalisme, itu ini."
Pekerja akan kata, "Aku datang sebab hilang pekerjaan.
Dia nak suruh aku mulakan revolusi pula."
Kemudian dia tinggalkan PT dan pergi ke Gereja Katolik.
Di gereja mereka kata, "Ya, nak.
Kamu mesti merana di Bumi supaya dapat masuk syurga.
Begitulah kehidupan. Syurga untuk orang miskin."
Lelaki itu kata, "Aku cuma datang
untuk beritahu aku tak ada kerja..."
Kemudian lelaki itu sampai kepada kesimpulan teologi kemakmuran.
Inti patinya cuma dua.
"Masalahnya Iblis dan penyelesaiannya Jesus.
Mudah saja.
"Kita tiada kerja sebab ada Iblis ganggu hidup.
Jesus jalan keluarnya.
Jadi, apabila Jesus masuk..."
Dia pun pergi dengan lega, "Eh, rupanya aku masih ada harapan."
Teori saya tentang kegagalan sosialisme
adalah penolakan terhadap agama.
Itulah teori saya.
Mungkin ada komunis ortodoks yang tak terima teori saya.
Tapi kita tak boleh tolak nilai-nilai yang orang percaya.
Tuan akan berkempen dalam gereja?
Itu bukan cara saya raih undi.
Jangan minta saya ke gereja untuk cuba raih undi.
Saya takkan pergi. Saya ke gereja untuk berdoa.
- Tak pernah? - Saya takkan minta.
Ia bukan sebahagian daripada pendidikan politik saya.
PENYELIA PEMBERSIHAN
- Awak undi Presiden Bolsonaro? - Ya.
- Awak akan undi dia lagi? - Saya tetap undi dia.
Sebab dia beriman, bukan?
Itu pandangan saya, sebab semua orang...
Saya tak kata Lula tak beriman. Lula pun beriman.
Tapi dia ada nilainya sendiri.
- Apa agama Lula? - Dia Umbanda. Dia dari Candomblé.
- Dia bukan Katolik? - Bukan.
Presiden Lula? Katolik?
Bukan. Dia pernah terima pedang Shango.
Kami dari Bahia, jadi kami tahu.
Cari "Presiden Lula terima pedang Shango."
Sebelum undi Bolsonaro, saya ingat nak undi Lula.
Lepas nampak itu, saya ubah fikiran.
Kamu harap presiden mana yang menang?
- Mana satu? - Bolsonaro.
- Tipu. Lula.
Tipulah. Bolsonaro.
- Dia sokong Lula! - Cakap sajalah. Tak apa.
Okey, saya harap Lula menang.
Tapi dia...
- Jika dia tak syorkan... - Apa?
- Bilik air. Saya tak suka. - Pasal bilik air, bukan?
Tapi bukan pasal itu saja, bukan?
- Saya nak dia menang. - Dia ada banyak cadangan bagus.
Rancangan bagus untuk negara.
Saya nak undi dia, tapi sebab Gospel,
ia telah mempengaruhi saya...
Pengaruhi cara saya undi sebab ia pengaruhi agama saya.
IMAN, KLIK DAN UNDI
KEMERDEKAAN YANG DITAKLUK
Banyak pembohongan disebarkan di Internet.
Beberapa hantaran palsu dibuat
mengatakan jika Lula menang,
dia akan menindas orang Kristian dan menutup gereja.
Kami asyik jelaskan ia bukan Satanisme.
Mengarut. Melampau betul!
Topik ini mengubah fikiran pengundi.
LULA PENGANUT KRISTIAN DIA TAKKAN TUTUP GEREJA
JANGAN LIBATKAN POLITIK DENGAN AGAMA
Berdepan dengan kemungkinan kalah pilihan raya,
Lula menghantar mesej jelas kepada penganut Kristian.
RUMAH SAYA AKAN JADI RUMAH DOA
Tuhan yang berdaulat dan Bapa yang abadi, limpahkan rahmat-Mu, Tuhan,
ke atas Luiz Inácio Lula da Silva.
Tuhan, semoga anak-Mu boleh memerintah dengan kebijaksanaan,
dengan kepintaran,
dan yang paling penting, dengan kasih sayang, dengan nama Jesus!
Amen!
Wahai Jesus,
jadikan En. Lula presiden lebih baik daripada yang ada,
supaya ada lebih banyak sekolah, kasih sayang,
kehidupan.
Tiada lagi penipuan.
Sebagai tanda zaman politik baru,
Lula menulis surat kepada evangelis.
Dia menegaskan yang dia takkan ubah undang-undang melarang pengguguran,
dan dia akan hormati kebebasan beragama.
Dua puluh tahun lalu,
dia tulis surat yang sama supaya dia dipilih,
tapi kepada pegawai bank.
Setiap pilihan raya ada beberapa penipuan
di negara ini
yang perlu ditangani melalui sepucuk surat.
Ada perkara saya tak percaya manusia boleh percaya,
tapi mereka ucap dan orang tetap percaya.
Sekarang mereka timbulkan cerita tandas uniseks.
Tuan dan puan, saya ada keluarga.
Saya ada anak perempuan, cucu perempuan, cicit perempuan.
Cerita tentang bilik air uniseks hanya boleh datang daripada minda syaitan.
"Lula bertemu pastor evangelis."
Kasihannya dia.
Dia serang Bolsonaro. Apa yang dia pertahankan?
Dia sentiasa mempertahankan apa yang kami pertahankan.
Semua orang tahu.
Jadi, dia bukanlah orang yang tiba-tiba muncul
dengan nada "evangelis"...
Sebab
kami musnahkan mereka di sini.
Jika mereka cuba, kami akan hancurkan mereka.
Kokus evangelis pula?
Apa tindakan mereka jika Lula atau Bolsonaro menang?
Jika Lula menang,
majoriti akan kekal sebagai pembangkang.
Sebahagian akan sokong kerajaan
atas kepentingan peribadi.
Agenda tersembunyi.
Ada yang sokong,
tapi kebanyakannya tak sokong sebab pengikut akan kecam habis-habisan.
Kami akan musnahkan mereka.
Kami takkan biarkan. Mereka pengkhianat.
Hari ini mereka cemas.
30 OKTOBER 2022 PUSINGAN KEDUA PILIHAN RAYA
Apa ini?
Saya nak rakam diam-diam.
Peliknya!
Hari ini hari mengundi.
Polis Lebuh Raya Persekutuan menahan motosikal dan kereta.
Polis Lebuh Raya Persekutuan buat sekatan jalan di pintu masuk Cuité.
Mereka minta sesetengah orang untuk tidak mengundi.
Ia seperti dirancang.
Perlahankan kenderaan. Tengok sana.
Mereka ada bendera PT.
Mereka tahan kereta dengan bendera PT.
Jangan sokong bekas banduan.
Jangan bantu bekas tahanan penjara.
Amen?
Polis Persekutuan tarik pelekat itu?
Dari kereta saya!
Mereka suruh saya cabut bendera Lula.
Tindakan polis itu merupakan rampasan kuasa.
Apa kesannya pada pilihan raya?
Demokrasi terancam jika kalah dalam pilihan raya.
Ini tak pernah berlaku.
...memaksa penyokong Jerônimo.
Lula mesti menang!
Bolsonaro seorang yang keji!
Teruknya!
Demi Tuhan!
Jika ada Tuhan di syurga dan Jesus Christ di Bumi,
Lula mesti menang!
Demi Tuhan!
Tuhan, kami merayu kepada-Mu.
Ya Tuhan, lindungilah Brazil!
Tuhan, peliharalah negara ini. Jesus!
Bolsonaro mendahului dengan 56.68% undian sah,
sementara Lula dari PT...
Tiada kepastian mutlak akan pihak yang menang.
Bolsonaro dapat 50.9% undian sah.
Lula pula dapat 49.14% undian sah.
Kami dah kira lebih separuh kertas undian.
Bolsonaro dapat 50.30%.
61.06% DARIPADA SELURUH PUSAT UNDIAN
Lula mengatasi Bolsonaro dengan 50.01% undian.
PT akan menang
Mahkamah Pilihan Raya mengesahkan kemenangan
Luiz Inácio Lula da Silva dari PT
sebagai Presiden Brazil yang baru.
- Lula! Lula menang! - Dah tamat! Ayuh!
Kita menang!
Lula!
Hore, hore, hore, hore
Lula, Lula
Luiz Inácio Lula da Silva, jangan fikir
awak menang pilihan raya ini!
Jangan fikir kami terima
pilihan raya tipu berdasarkan berita palsu!
Amen!
Pujian bagi Tuhan.
Hulurkan tangan dengan iman!
Tuhanku!
Dengan nama Jesus, Tuhan.
Ya Tuhanku, sebagai permohonan terakhir,
kunjungilah presiden kami!
Dia akan bawa jawapannya!
Kami akan dengar, Tuhan,
laungan kemenangan di tempat ini!
Negara ini milik-Mu!
Mereka ini milik-Mu.
EPILOG PENYINGKAPAN
Pernahkah anda dengar tentang si gila
yang menyalakan pelita pada pagi hari
lalu berjalan di pasar dan bertanya,
"Di mana Tuhan?"
Orang ketawa, tapi dia sendiri jawab,
"Aku akan beritahu.
Kita bunuh Dia.
Kita semua pembunuh-Nya.
Apa yang dunia anggap agung dan suci
berdarah pada mata pisau kita.
Tapi bagaimana kita lakukannya?
Apa yang kita buat semasa kita pisahkan Bumi daripada mataharinya?"
Orang ramai memandangnya dengan rasa terkejut.
"Aku datang terlalu awal," katanya.
"Masa aku belum tiba."
Saya tak tahu jika saya yang gila
atau salah seorang yang mendengarnya,
tapi saya fikir, lama-kelamaan,
manusia tidak lagi bergantung kepada agama.
Kini saya nampak keangkuhan di sebalik idea itu.
Untuk seketika, revolusi cenderung menumbangkan raja pilihan Tuhan
untuk mewujudkan masyarakat sekular
yang kuasanya datang daripada rakyat.
Kebelakangan ini, ia menuju ke arah bertentangan.
SEHARI SELEPAS PILIHAN RAYA
Penyokong Presiden Jair Bolsonaro
berdemonstrasi secara tak demokratik di 20 negeri,
untuk menuntut campur tangan tentera dan menggalakkan bantahan awam.
Lebih 20 jam selepas kemenangan Lula disahkan,
Presiden Bolsonaro masih belum menerima kekalahannya.
48 JAM SELEPAS PILIHAN RAYA ISTANA PRESIDEN, BRASÍLIA
Baik kita selesaikan cepat.
Tunjuk perasaan rakyat sekarang
adalah hasil kemarahan dan rasa tidak adil
terhadap proses pilihan raya dilaksanakan.
Saya berbesar hati jadi pemimpin berjuta rakyat Brazil
yang seperti saya, mempertahankan kebebasan ekonomi,
kebebasan beragama,
kebebasan berpendapat,
kejujuran
dan warna hijau kuning bendera kita.
Terima kasih.
- Tuan Presiden, boleh tak... - Tuan!
Tuan Presiden takkan terima kekalahan?
Tuan Presiden perlu terima kekalahan.
- Tuan Presiden! - Tuan Presiden!
Angkatan tentera mengalu-alukan penyokong Bolsonaro
yang berkhemah di depan markas mereka.
Disokong oleh jeneral dan dibiayai oleh ahli perniagaan,
kawasan-kawasan lindungan ini bertukar jadi pusat komplot pemberontak.
- Kami berhujan, kesejukan... - Saya tahu.
Awak kena beri masa, okey?
- Jangan putus asa. - Ya.
Itu saja saya boleh kata sekarang.
- Tentera! - SOS.!
- Tentera! - SOS!
Tuan Presiden Jair Messias Bolsonaro,
tuanlah presiden yang sah.
Tuan ada kuasa untuk kerah angkatan tentera untuk pulihkan keadaan!
Presiden Bolsonaro,
bagaimana tuan akan diingati dalam sejarah?
Tidak hadir? Pengecut?
Atau sebagai orang yang guna kuasa sah yang dijamin Perlembagaan?
Tetapi Bolsonaro pergi ke Orlando
tanpa berkata apa-apa.
Saya tak setuju dia pergi ke AS.
Pemimpin kekal dan tanggung akibatnya.
Tak kisahlah dipenjara atau tidak. Tengok Lula.
Semua tanda tunjuk dia bakal dipenjara.
Dia lari tak? Tidak. Itulah sikap pemimpin.
Bagi saya, saya tak setuju dia lari ke Amerika Syarikat.
Saya tak pernah setuju. Hadap saja apa pun hasilnya. Bertabah.
PRESIDEN AVEC
Bantahan di Brasília tak patut buat di hadapan Markas Angkatan Tentera.
Patutnya buat di hadapan Dewan Kongres yang mewakili rakyat!
Tiada siapa akan halang rakyat Brazil!
Tengok orang berarak!
Tuhan, negara, keluarga dan kebebasan!
Dataran Kementerian akan ditawan.
Kami akan rampas Brazil.
Begitulah caranya. Dengan kekuatan.
Ampuni kami seperti kami ampuni mereka yang berdosa kepada kami.
Jauhkan kami daripada godaan. Bebaskan kami daripada kejahatan. Amen.
Tiada Dubai atau Paris,
atau perjalanan lain dalam hidup saya
yang lebih baik daripada hari yang saya impikan ini,
hari kami ambil alih tempat ini.
Kami anai-anai yang makan marmar!
Mereka buka! Tengok! Mereka buka pintu!
Orang ramai masuk Kongres.
Mereka buka.
Tidak.
Percerobohan sudah bermula!
- Jangan campak pada saya! - Saya pakai hijau kuning!
Brazil tanah air tercinta!
Mari kita ambil alih!
Tengoklah. Balinglah bom atau apa saja.
Kami tetap mara!
Kita sedang saksikan sejarah.
Rakyat berjaya merampas Kongres Kebangsaan.
8 Januari 2023!
Kami dah memasuki Istana Tiga Kuasa!
Kita menang! Yang baik kalahkan yang jahat!
Kami berjaya rampas!
Kami tawan Kongres!
Kebebasan!
Mereka serbu Mahkamah Agung! Tengok.
Mana kau, Alexandre de Moraes?
Celaka tak guna!
Kita di dalam mahkamah!
Mana? Mana 13?
Itu meja Xandão!
Ini wira saya. Saya di dalam rumahnya.
Ini rumah kita, tengok.
Jangan main-main. Kami hanya akan pergi dengan tentera.
Kami minta campur tangan tentera!
Ini untuk kamu!
Ini untuk kita.
Syukur. Ini semua untuk kemuliaan dan keagungan Tuhan, Jehovah Jireh.
Tuhan yang abadi.
Sudahlah. Jair Messias Bolsonaro!
Kembalilah ke negara ini dan teruskan memerintah
kerana kegelapan terpaksa berundur
dan buktikan Tuhan berkuasa!
CAMPUR TANGAN
Jika kebinasaan ini boleh berkata-kata,
ia mungkin boleh memberitahu
yang demokrasi boleh jadi bentuk mutlak kemurahan hati.
Ia mengumumkan keazaman
untuk berkongsi kewujudannya dengan musuh.
MAHKAMAH AGUNG BRASÍLIA
Aneh sekali, umat manusia boleh sampai
pada sikap yang bercanggah begitu.
Begitu indah.
Begitu lincah.
Begitu rapuh.
Tidak hairanlah manusia yang sama itu
tak sabar mahu menyingkirkannya,
sebab ia satu disiplin yang terlalu payah
untuk berakar umbi di Bumi.
Mungkin, kiamat masa depan akan dedahkan,
walaupun ia tak sempurna,
dewan-dewan ini dibina
bukan untuk memuaskan kehendak majoriti
atau kehendak Tuhan.
Tetapi untuk melindungi yang lemah
daripada kekerasan.
Dalam bahasa Greek,
maksud apokálypsis bukan kiamat,
tapi pendedahan.
Penyingkapan.
Peluang untuk membuka mata kita.
Pada 2022, sekitar 70% populasi evangelis mengundi Bolsonaro,
nisbah lebih besar daripada demografi lain.
Pada Jun 2023,
Mahkamah Pilihan Raya mengisytiharkan
Bolsonaro tidak layak hingga 2030 kerana salah guna kuasa politik
dan sebar maklumat palsu tentang sistem undian negara.
Pada November 2024,
polis mendapati Jair Bolsonaro mengetuai organisasi jenayah
yang rancang rampasan kuasa terhadap Lula.
Polis menyatakan, rancangan itu melibatkan pembunuhan Lula,
Timbalan Presiden Alckmin
dan Hakim Mahkamah Agung, Alexandre de Moraes.
Terjemahan sari kata oleh NNorhan